Шины Yokohama Bluearth E70 » Автошины.kiev.ua
Шины Yokohama Bluearth E70
225/55 R18 98H 98H 750 кг, 210 км/ч Наличие Цена за шт. 8 2 531 грн. шт. 2 Samuele 18 | Beibele Inthaneteng | Phetolelo ya Lefase le Lefsa
18 Dafida a bala batho bao a bego a na le bona gomme a ba beela balaodi ba ba dikete le balaodi ba ba makgolo.+
2 Ke moka Dafida a roma karolo ya boraro+ ya batho bao ba bego ba okametšwe ke Joaba+ le karolo ya boraro ya bao ba bego ba okametšwe ke Abishai+ morwa wa Tseruya ngwanabo Joaba+ gotee le karolo ya boraro ya bao ba bego ba okametšwe ke Itai+ wa Mogathe. Kgoši ya re go setšhaba: “Le nna ke tla sepela le lena.”
3 Setšhaba sa re: “O se ke wa sepela le+ rena, ka gobane wena o bohlokwa go feta banna ba dikete tše lesome (10 000).+ Ke wena o tsongwago ke manaba. Ge e ba re be re ka tšhaba goba seripa sa rena sa hwa, seo se be se ka se ba babiše pelo;+ go kaone ge wena o re tšwela mohola wa šala o letile motse.”+
4 Kgoši ya re go bona: “Ke tla dira seo le bonago se lokile mahlong a lena.”+ Kgoši ya ema ka thoko ga kgoro+ gomme batho ka moka ba tšwa ka dihlopha tša ba makgolo le tša ba dikete.+
5 Kgoši ya laela Joaba le Abishai gotee le Itai ya re: “Le babaleleng+ lesogana Abesalomo ka baka la ka.” Batho ka moka ba ile ba kwa ge kgoši e laela balaodi ka moka mabapi le Abesalomo.
6 Batho ba swara tsela ba ya lešokeng go yo lwa le Isiraele; ntwa ya lwelwa kua sethokgweng sa Efuraime.+
7 Batho ba Isiraele+ ba fenywa+ ke bahlanka ba Dafida, polao ya ba e kgolo kudu letšatšing leo, gwa bolawa batho ba dikete tše masomepedi (20 000).
8 Ntwa ya aparela naga ka moka. Sethokgwa sa ja batho ba bantši go feta bao ba jelwego ke tšhoša letšatšing leo.
9 Mafelelong Abesalomo a ikhwetša a wetše go bahlanka ba Dafida. Abesalomo o be a nametše meila yeo e ilego ya šwahla makaleng a raraganego a sehlare se segolo kudu mo hlogo ya gagwe e ilego ya kgakgelwa go sona+ gomme a šala a lekeletše ge meila yeo a bego a e nametše e fetela pele.
10 Motho yo mongwe a bona seo gomme a yo botša Joaba+ a re: “Ke bone Abesalomo a lekeletše sehlareng se segolo.”
11 Joaba a re go motho yo a bego a mmotša: “O bone seo, eupša ke ka baka la’ng o se wa mmolaela gona moo gomme wa mo tlogela a wela fase? Ke be ke tla swanelwa ke go go nea ditsekana tše lesome tša silifera le lepanta.”+
12 Eupša motho yo a re go Joaba: “Gaešita le ge ke be nka newa ditsekana tše sekete (1 000) tša silifera seatleng sa ka, ke be nka se ke ka otlollela seatla sa ka go morwa wa kgoši; re kwele ge kgoši e laela wena le Abishai le Itai e re: ‘Le babaleleng lesogana Abesalomo.’+
13 Ge nkabe ke se ka latela taelo ya kgoši, ke be ke tla be ke šitetše moya wa Abesalomo e bile taba ye e be e ka se utegele kgoši,+ gomme wena o be o tla ntlhanogela.”
14 Joaba a re: “E re ke go hlokomologe!” Ke moka a tšea mesebe e meraro a hlaba+ pelo+ ya Abesalomo ka yona ge a sa phela a lekeletše sehlareng se segolo.
15 Bahlokomedi ba lesome ba go rwalela Joaba dibetša ba tla ba otla Abesalomo gore ba mmolaye.+
16 Joaba a letša naka+ e le gore batho ba kgaotše go rakediša Baisiraele; Joaba a thibela batho.
17 Ba tšea Abesalomo ba mo lahlela sethokgweng ka moleteng o mogolo gomme ba kgobela maswika a magolo godimo ga gagwe.+ Ge e le Baisiraele ka moka ba tšhabela magaeng a bona.
18 Nakong ya ge Abesalomo a sa phela o ile a tšea kokwane+ a itlhomela yona Moeding wa Kgoši,+ ka ge a itše: “Ga ke na morwa yo a tlago go dira gore leina la ka le dule le gopolwa.”+ Ke moka a bitša kokwane yeo ka leina la gagwe+ gomme e sa bitšwa Segopotšo sa Abesalomo go ba go fihla le lehono.
19 Ahimaatse+ morwa wa Tsadoko a re: “Hle, e re ke kitime ke yo botša kgoši ditaba tše, ka gobane Jehofa o e ahloletše a e lokolla seatleng sa manaba a yona.”+
20 Eupša Joaba a re go yena: “Lehono ga se wena yo a ka išago ditaba, o tla di iša ka letšatši le lengwe; eupša lehono o ka se iše ditaba, ka ge go hwile morwa wa kgoši.”+
21 Joaba a re go Mokushe: “Sepela o yo botša kgoši se o se bonego.” Ke moka Mokushe a inama pele ga Joaba, ka morago a kitima.+
22 Ahimaatse morwa wa Tsadoko a buša a re go Joaba: “Go ka upša gwa direga seo se diregago, fela nna ke re ntumelele ke šale Mokushe yo morago.” Lega go le bjalo, Joaba a re: “Morwa wa ka, ke ka baka la’ng o nyaka go mo šala morago, mola go se na ditaba tšeo o ka yo go di bega?”
23 Ahimaatse a buša a re: “Go ka upša gwa direga seo se diregago, fela ntumelele ke kitime.” Joaba a re go yena: “Kitima!” Ahimaatse a kitima tseleng e fetago Seleteng+ sa Jorodane, a feleletša a fetile Mokushe.
24 Dafida o be a dutše gare ga dikgoro tše pedi.+ Ka nako yeo mohlapetši+ a ya tlhakeng ya kgoro kua morakong. Ge a emiša mahlo a bona monna a kitima a nnoši.
25 Mohlapetši a goeletša a botša kgoši, ke moka kgoši ya re: “Ge e ba a le noši, gona o tla le ditaba.” Monna yo a fela a batamela.
26 Mohlapetši a bona monna yo mongwe gape a kitima. Mohlapetši a goeletša moletakgoro a re: “Ke bona monna yo mongwe gape a kitima a nnoši!” Ge a re’alo kgoši ya re: “Yo le yena ke motlišaditaba.”
27 Mohlapetši a re: “Ke bona monna wa pele a kitima bjalo ka+ Ahimaatse+ morwa wa Tsadoko.” Ge a re’alo kgoši ya re: “Yo ke monna wa go loka,+ o tla le ditaba tše dibotse.”+
28 Mafelelong Ahimaatse a goeletša a re go kgoši: “Tšohle di gabotse!” Ke moka a inamela fase ka sefahlego pele ga kgoši. A re: “A go retwe+ Jehofa Modimo wa gago, yo a go gafetšego+ banna bao ba go emišeditšego seatla, wena kgoši mong wa ka!”
29 Lega go le bjalo, kgoši ya re: “Na lesogana Abesalomo le phetše gabotse?” Ahimaatse a re: “Ke bone khuduego e kgolo nakong ya ge Joaba a roma Mokhushe mohlanka wa kgoši le mohlanka wa gago Ahimaatse gomme ke be ke sa tsebe seo e se bolelago.”+
30 Kgoši ya re: “Emela ka thoko, ema gona mo.” Ahimaatse a emela ka thoko.
31 Mokushe+ a tsena, a re: “A kgoši mong wa ka a amogele ditaba, ka gobane Jehofa o go ahloletše a go lokolla seatleng sa bao ba go tsogelago matla.”+
32 Kgoši ya re go Mokushe: “Na lesogana Abesalomo le phetše gabotse?” Mokushe a re: “Anke manaba a kgoši mong wa ka le bao ba mo tsogetšego matla gore ba mo dire bošula, ba etše lesogana leo.”+
33 Kgoši ya ferekana ke moka ya rotogela phapošing ya ka godimo+ ka tsela e tšwago kgorong, ya lla; se ke seo e se boletšego ge e dutše e sepela: “Joo, morwa wa ka Abesalomo, morwa wa ka,+ wena Abesalomo morwa wa ka! E ka re nkabe go hwile nna e sego wena Abesalomo morwa wa ka, wena morwa wa ka Abesalomo”!+
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D10%26Chapter%3D18%26wtlocale%3DSE%26srcid=share⊂ject=Bala Beibele Inthaneteng